**ОБАВЕЗЕ ПО ОСНОВУ ПОРЕЗА И ДОПРИНОСА**

|  |  |  |  |  |  |  |
| --- | --- | --- | --- | --- | --- | --- |
| **ДОПРИНОСИ** | ПИО | Здравствено | Незапосленост | Дјеч. заштита | Укупно  доприноси | **ПОРЕЗ НА ДОХОДАК** |
| Уговор о раду | 18,5% | 12% | 0,8% | 1,7% | 33% | 10% |
| Уговор о ауторском дјелу | 18,5% | - | - | - | 18,5% | 10% |
| Уговор о дјелу (чл. 205. Закона о раду) | 18,5% |  |  |  | 18,5% | 10% |
| Уговор о привременим и повременим пословима (чл. 204. Закона о раду) | 18,5% | 12% |  |  | 30,5% | 10% |
| Уговор о допунском раду (чл. 207. Закона о раду) | 18,5% |  |  |  | 18,5% | 10% |

**Напомена:**

Порез на доходак плаћа се и на приходe по основу чланства у управним одборима, надзорним одборима, одборима за ревизију и другим органима и тијелима у којима се плаћа накнада за рад њихових чланова (остали доходак).

Обвезник доприноса је члан привредног друштва или друге организације, одговорно лице у привредном друштву или другој организацији без заснивања радног односа, прокуриста, а који по том основу примају накнаду, као и члан органа управљања или надзора привредног друштва или другог облика организовања који по том основу примају накнаду.

**ПОСЕБНЕ ОСНОВИЦЕ И СТОПЕ ДОПРИНОСА**

Основица доприноса за лице запослено у области производње **текстила, одјеће, коже и производа од коже**, **које остварује плату мању од просјечне бруто плате** у Републици за претходну годину, износи 25% просјечне бруто плате у Републици за претходну годину, према посљедњем податку Републичког завода за статистику објављеном у Службеном гласнику РС.

Основица доприноса за лица која остварују накнаду плате у периоду кориштења **породиљског одсуства** за 2018. годину, износи 80% њихове основице прије отпочињања кориштења породиљског одсуства.

Основица доприноса за лица за вријеме обављања **стручног оспособљавања и усавршавања код послодавца, без заснивања радног односа** (чл. 206. Закона о раду), износи 50% просјечне бруто плате у Републици за претходну годину, а према податку Републичког завода за статистику објављеном у Службеном гласнику РС. Обвезник по овом основу плаћа допринос за ПИО по стопи **4,5%** и допринос за здравствено осигурање по стопи 12%.

Основица доприноса за **ученика и студента за вријеме практичне наставе, односно током обављања стручне праксе код послодавца** 50% просјечне бруто плате у Републици за претходну годину, а према податку Републичког завода за статистику објављеном у Службеном гласнику РС. Уплатилац доприноса је образовна установа, а плаћа се само допринос за ПИО по стопи 4,5%.

**ПОСЕБНИ ДОПРИНОС**

***Законом о Фонду солидарности за дијагностику и лијечење обољења, стања и повреда дјеце у иностранству*** (Сл. гл. РС, бр. 100/17, 103/17), прописано је да Фонд прикупља средства, између осталог, из посебног доприноса за солидарност, у износу од 0,25% нето плате запосленог лица у Републици Српској, с тим да запослени у Републици Српској могу упутити захтјев Управном одбору Фонда солидарности да их ослободи уплаћивања доприноса за солидарност, а директор Фонда солидарности дужан је то одобрити и о томе обавијестити послодавца запосленог.

Драгана Кокот